Laugardagurinn 13. júní var einn af þessum draumadögum á fjöllum en þá var ferðinni heitið á Sandárhöfuð sem er sunnan undir rótum Mýrdalsjökuls . Glaðasólskin og logn þegar Hermann Árnason og Grétar Einarsson leiddu hópinn vasklega inn í þennan magnaða fáfarna fjallasal sem helst fjallmenn þekkja úr smalamennsku . Gengið var um Koltungur og upp Sandárhöfuð en þar var staldrað við í um 890 m hæð og skálað fyrir lífinu !